CELEX: 32017D0811
Language: et
Date: 2017-05-10 00:00:00
Title: Komisjoni rakendusotsus (EL) 2017/811, 10. mai 2017, millega kiidetakse heaks Belgia esitatud muudetud kava kodulindude ja haudemunade liidusisese kaubandusega tegelevate ettevõtete heakskiitmiseks vastavalt nõukogu direktiivile 2009/158/EÜ (teatavaks tehtud numbri C(2017) 2947 all) (EMPs kohaldatav tekst )

12.5.2017   
            
            
               ET
            
            
               Euroopa Liidu Teataja
            
            
               L 121/47
            
         KOMISJONI RAKENDUSOTSUS (EL) 2017/811,
   10. mai 2017,
   millega kiidetakse heaks Belgia esitatud muudetud kava kodulindude ja haudemunade liidusisese kaubandusega tegelevate ettevõtete heakskiitmiseks vastavalt nõukogu direktiivile 2009/158/EÜ
   
      
         (teatavaks tehtud numbri C(2017) 2947 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (1) eriti selle artikli 3 lõike 2 punkti b,
   ning arvestades järgmist:
   
               (1)
            
            
               Direktiivi 2009/158/EÜ artikli 3 lõikes 1 on sätestatud, et liikmesriigid esitavad komisjonile plaani, kus on kirjeldatud riiklikke meetmeid, mida nad kavatsevad rakendada, et tagada kõnealuse direktiivi II lisas esitatud ettevõtete heakskiitmise eeskirjade järgimine liidusisesel kodulindude ja haudemunadega kauplemisel.
            
         
               (2)
            
            
               Viimati kiideti Belgia kava heaks komisjoni otsusega 2004/835/EÜ (2).
            
         
               (3)
            
            
               Belgia ametiasutused esitasid 24. oktoobril 2016 muudetud kava ja taotlesid selliste muudatuste heakskiitmist, milles võetakse arvesse selliste haiguste diagnostikameetodite arengut, mille suhtes kohaldatakse direktiivi 2009/158/EÜ II lisa III peatükis esitatud haiguseseireprogramme.
            
         
               (4)
            
            
               Komisjon vaatas kõnealuse muudetud kava läbi ja jõudis järeldusele, et see vastab direktiivis 2009/158/EÜ sätestatud kriteeriumidele ning selle alusel on võimalik täita kõnealuse direktiivi eesmärke, kui Belgia seda kavatõhusalt rakendab ja korrapäraselt ajakohastab. Seepärast tuleks kõnealune kava heaks kiita.
            
         
               (5)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Kiidetakse heaks direktiivi 2009/158/EÜ artikli 3 lõike 1 kohaselt Belgia poolt 24. oktoobril 2016 komisjonile esitatud muudetud kava, milles on kirjeldatud riiklikke meetmeid, mida Belgia kavatseb rakendada, et tagada kõnealuse direktiivi II lisas esitatud ettevõtete heakskiitmise eeskirjade järgimine liidusisesel kodulindude ja haudemunadega kauplemisel.
   Artikkel 2
   Käesolev otsus on adresseeritud liikmesriikidele.
   
      Brüssel, 10. mai 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 343, 22.12.2009, lk 74.
   
      (2)  Komisjoni 3. detsembri 2004. aasta otsus 2004/835/EÜ, millega kiidetakse heaks ettevõtete heakskiitmise kavad ühendusesiseseks kodulindude ja haudemunadega kauplemiseks (ELT L 360, 7.12.2004, lk 28).